stanford-oval/wikipedia huggingface dataset:
GeoEye
Yhtiö ja sen laivasto > GeoEye 1

Satelliitti lentää 660 km kiertoradalla kuvaten mustavalkoisina kuvina maapalloa 0,4 metrin resoluutiolla tai 1,6 metrin resoluutiolla värikuvina. Tällä "konstellaatiolla" yhtiö pystyy ylittämään minkä tahansa paikan 36 tunnin välein. Sen paino on vajaat 2 000 kg, ja sen toiminta-aika on noin seitsemän vuotta.
Satelliitin valmistivat General Dynamicsin ostama Spectrum Astro (nykyinen General Dynamics Advanced Information systems eli GD-AIS), jo 1950-luvulla vakoilukameroista kunnostautunut Kodak/ITT Industries. Satelliitti laukaistaan Boeingin Delta I I-kantoraketilla.päivitettävä Maasegmentin kehittivät IBM ja kanadalainen McDonald Dettwiler and Associates.
Yhtiö ja sen laivasto > GeoEye 2

Vuoden 2010 maaliskuussa GeoEye-yritys valitsi toisen GeoEye-satelliittinsa valmistajaksi Lockheed Martinin. Samaan aikaan General Dynamics myi yksikkönsä, joka kehitti ensimmäisen GeoEye-satelliitin, Orbital Sciences Corporation-yhtiölle. Satelliitti maksoi 60 % enemmän kuin edellinen satelliitti eli noin 800 miljoonaa dollaria. NGA rahoitti suuren osan - noin 340 miljoonaa dollaria - satelliitin rakentamisesta, ja myöhemmin NGA:n ilmoitettiin ostavan EnhancedView-sopimuksen perusteella miljardeilla dollareilla kuva-aineistoa, joka on kerätty tällä satelliitilla.
Satelliitin, jonka edeltäjä maksoi 480 miljoonaa dollaria (laukaisu vuonna 2008), hinta on sen toteuttavan yrityksen mukaan noussut jopa 850 miljoonaan dollariin. Vastaavia avaruusteollisuusalalla inflaatioksi väitettyjä massiivisia hinnannousuja on esiintynyt globaalisti (EUn Galileo, NASA JWST, jopa Venäjän GLONASS-uudistuksessa hinnat ovat olleet aivan eri luokkaa kuin satelliittien hinnat Venäjällä aiemmin) ja indikoivatselvennä joko pyrkimystä tuottaa institutionaalisilta markkinoilta suuria voittoja omistajille tai alan muun tilauskannan hiipumista, eräin osin alan kriisiytymistä.
Basel-Stadt

| Basel-Stadt |
| --- | --- |
 Baselin kaupunkia
 Vaakuna
 Kantoni sijaitsee Pohjois-Sveitsissä.
 Koordinaatit: 47°34′N, 7°36′E 
Valtio:   Sveitsi
kuntia:  3
Basel valaliiton jäseneksi:  1501
Baselin kantonin jakaantuminen:  1833
Hallinto:  
 – hallinnollinen keskus:  Basel
Pinta-ala:  36,98 km² (26.)
Väkiluku (31.12.2019)  (vakinaiset asukkaat):  195 844 (14.)
 – väestötiheys:  5 293 (1.)  as./km²
Kielet:  saksa 78 % (2017)
Uskonnot:  katolisuus 17 % reformoitu kirkko 16 % (2017)
BKT (2015, alustava):  32 mrd. Sfr (7.)
 – asukasta kohti:  169 000 Sfr (1.)
Lyhenteet:  
 – rekisterikilven tunnus:  BS
 
Kantonin internetsivut
Basel-Stadt on yksi Sveitsin 26 kantonista, maan pohjoisrajalla. Siihen kuuluu Baselin kaupungin lisäksi läheiset Bettingenin ja Riehenin kunnat. Kantonissa on lähes 200 000 asukasta.
Basel-Stadtin kantoni on monessa suhteessa erikoinen kantoni. Ominaisuudet perustuvat muun muassa sijaintiin (läheiset naapurimaat, liikenneväylien risteys sekä kansainvälinen satama ja lentokenttä), kantonin kokoon (alueeltaan pienin kantoni) ja yhdyskuntarakenteeseen (suurin asukastiheys).
Sijainti

Basel-Stadt sijaitsee Reinin molemmilla rannoilla Pohjois-Sveitsissä. Sitä ympäröivät pohjoisessa ja idässä Ranska sekä Saksa. Etelänpuolella naapurikantonina on Basel-Landschaft.
Historiaa

Basel-Stadtin kantoni syntyi vuonna 1833, jolloin Baselin kantoni jakaantui kahdeksi puolikantoniksi, Basel-Stadtiksi ja Basel-Landschaftiksi.
Asukkaat ja hallinto

Basel-Stadt on saksankielinen kantoni: saksaa puhui pääkielenään 78 prosenttia asukkaista vuonna 2017. Toiseksi yleisin kieli oli englanti (11 %). Kantonin vakituisista asukkaista ulkomaalaisia oli vuoden 2019 lopussa 37 prosenttia, joka on kantoneista toiseksi suurin suhdeluku Geneven kantonin jälkeen.
Kantoni koostuu kolmesta kunnasta, joista Basel on väkiluvultaan suurin:
| Kunta | asukasluku  31> 12.2019 |
| --- | --- |
Basel: 173 232
Riehen: 21 449
Bettingen: 1 163
yhteensä: 195 844
Talous

Basel-Stadt on Sveitsin liike-elämän keskuksia. Kantonin 191 000 työpaikasta 81 prosenttia oli vuonna 2016 palvelusektorilla. Teollisuudessa oli 19 prosenttia työpaikoista. Alkutuotannossa (maa- ja metsätalous) oli vain 61 työpaikkaa (0,03 % työntekijöistä). Kantoni on Sveitsin vaurain: bruttokansantuote asukasta kohden on maan korkein, noin 170 000 Sfr .
Aiheesta muualla

Kuvia tai muita tiedostoja aiheesta Basel-Stadt Wikimedia Commonsissa
Glock 17

| Glock 17 |
| --- | --- |

Tyyppi:  Itselataava pistooli
Valmistaja:  Glock
Valmistusmaa:   Itävalta
Valmistusvuodet:  1983–
Tekniset tiedot
Kaliiperi(t):  9×19 mm Parabellum
Aseen pituus:  186 mm
Piipun pituus:  114 mm
Paino (tyhjänä):  625 g
Lipas:  tanko
Kapasiteetti:  10, 17, 19, 31, 33 patruunaa
Tehokas kantama:  50 m
Glock 17 on ensimmäinen itävaltalaisen Glock-yhtiön suunnittelema ja valmistama pistoolimalli. Itävallan armeija otti sen vuonna 1983 palveluspistoolikseen P80-nimikkeellä. Se on myös hyväksytty yhdeksi Naton virallisista pistoolimalleista. Glock-pistoolit ovat ehkä maailman yleisimpiä viranomaisten palveluspistooleja.[lähde? ]
Glock on lyhytrekyyliperiaatteella toimiva itselataava pistooli, jossa jäykkäyhteys perustuu luistin hylsynpoistoaukkoon lukittuvaan, auetessaan peräpäästään alaspäin keinahtavaan piippuun. Pistoolissa ei ole iskuvasaraa, vaan muulloin kuin liipaisinta vedettäessä aina puolivireasennossa oleva iskuripiikki. Aseessa ei tämän vuoksi ole erillistä varmistusvipua, vaan siinä on liipaisinvarmistin, automaattinen iskuripiikin lukitus ja automaattinen laukaisutangon varmistin, jotka estävät pistoolin laukeamisen muulloin kuin liipaisinta asianmukaisesti painettaessa.
Glock-pistoolien runko on tehty polymeerista, jonka vuoksi aseen tullessa markkinoille varsinkin Yhdysvalloissa esitettiin väitteitä ettei asetta voisi havaita metallinpaljastimella; todellisuudessa noin 80 % aseen painosta muodostuu metallista.
Tällä hetkellä Glockia valmistetaan 31 eri mallia kuudessa eri kaliiperissa.
Glock on rajavartijoiden ja vanginvartijoiden virka-aseena Glock 17-, 19- ja 26-malleina. Glock on myös Suomen poliisin virka-ase ennen sen korvaamista Walther P99Q:lla. Suurimmalla osalla Suomen poliiseista Glock on edelleen virka-aseena. Glock on hyvin suosittu myös harrastuskäytössä, etenkin practical- ja SRA-ampujien keskuudessa.
Myös Suomen puolustusvoimat otti Glock 17 -pistoolin palveluskäyttöön vuoden 2009 aikana mallimerkinnällä 9.00 PIST 2008. Ase toimitetaan puolustusvoimien merkinnöillä, perusmallista eroavalla karhennetulla RTF2 -kahvalla, kahden kilogramman laukaisulla, tritium-tähtäimillä ja 17+2 patruunan lippailla. Aseen lisävarusteita puolustusvoimien käytössä ovat taktinen valo sekä visuaalinen ja infrapunalaser. Pistoolia tulevat käyttämään ainakin laskuvarjo- ja erikoisjääkärit, kansainvälisiin tehtäviin koulutettavat kriisinhallintajoukot, sekä sotilaspoliisit.
Aiheesta muualla

Wikimedia Commonsissa on kuvia tai muita tiedostoja aiheesta .
Glock:n kotisivu (englanniksi)
Video, joka havainnollistaa Glock-pistoolin toimintaperiaatetta kolmiulotteisen mallin avulla
Gschwandt

| Gschwandt |
| --- | --- |

Valtio:  Itävalta
Osavaltio:  Ylä-Itävalta
Piiri:  Gmunden
Pinta-ala:  
 – Kokonaispinta-ala:  16.78 km²
Korkeus:  523 m
Väkiluku (2009):  2 565
 – Väestötiheys:  153 as./km²
Aikavyöhyke:  UTC+1
 – Kesäaika:  UTC+2
Postinumero:  4816
 
 Kunnan virallinen nettisivu 
Infobox OKVirheellinen NIMI-arvo: 
Gschwandt on yli kahden tuhannen asukkaan kunta Ylä-Itävallassa. Se sijaitsee nelisen kilometriä Gmundenista koilliseen. Kunnan kokonaispinta-alasta 18 % on metsää ja 70,7 % maatalouskäytössä. Gschwandtin asukasluku lisääntyi vuodesta 1939 vuoteen 1991, minkä jälkeen se on pysynyt samana.
Yksi Gschwandtin nähtävyyksistä on 1400-luvulta peräisin oleva kirkko.
Aiheesta muualla

Wikimedia Commonsissa on kuvia tai muita tiedostoja aiheesta .
Kunnan virallinen nettisivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Gants Hillin metroasema

Gants Hillin metroasema on Lontoon metron asema Redbridgen alueella Gants Hillin kaupunginosassa. Asema on Central Line -linjan käytössä ja sijaitsee Oyster-vyöhykkeellä 4.
Asemaa alettiin rakentaa 1930-luvulla, mutta toisen maailmansodan vuoksi se saatiin käyttöön vasta 14. joulukuuta 1947. Aseman on suunnitellut arkkitehti Charles Holden.
Käytävä asemalla
Asemalaituria
Aiheesta muualla

Kuvia tai muita tiedostoja aiheesta Gants Hillin metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Redbridgen metroasema (en) ▷ Ealing Broadway (en) / West Ruislipin asema (en) |  |  Central Line |  | Newbury Parkin metroasema (en) ▷ Woodfordin metroasema |
muokkaa wikidataa
Grünhorn

Grünhorn
Grünhorn idästä katsottuna.
| --- | --- |
Sijainti:  Valais,  Sveitsi
Vuoristo:  Bernin Alpit
Korkeus merenpinnasta:  4 044 m
Prominenssi:  303  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Grünhorn tai Gross Grünhorn on Bernin Alpeilla, Sveitsin Wallisissa sijaitseva 4 044 metriä korkea vuorenhuippu. Vuori sijaitsee Jungfraun–Aletschin alppialueella, joka on Unescon maailmanperintökohde.
Aiheesta muualla

Kuvia tai muita tiedostoja aiheesta Grünhorn Wikimedia Commonsissa
Grünhorn Mountain-forecast.com. Viitattu 19.7.2019. (englanniksi)
Georges Bonnet

Georges Bonnet vuonna 1937.
Georges-Étienne Bonnet (23. heinäkuuta 1889 Bassillac – 18. kesäkuuta 1973 Pariisi) oli ranskalainen poliitikko, joka toimi Ranskan ulkoministerinä toisen maailmansodan alla huhtikuusta 1938 syyskuuhun 1939. Hän ajoi myönnytyspolitiikkaa Saksan suuntaan.
Bonnet opiskeli oikeus- ja valtiotiedettä Sorbonnen yliopistossa. Hänen poliittisen uransa varsinaisena sytykkeenä toimi avioliitto tunnetun poliitikon veljentyttären kanssa. Hän työskenteli alkuun virkamiehenä, kunnes tuli valituksi Ranskan edustajainkamariin, jonka jäsenenä toimi 1924–1928 ja 1929–1940. Hallitukseen Bonnet tuli ensi kerran vuonna 1925 alivaltiosihteeriksi ja oli 1930-luvulla useasti ministerinä. Hän kohosi yhdeksi radikaalisosialistien johtajista. Bonnet nimitettiin Ranskan suurlähettilääksi Yhdysvaltoihin vuonna 1936. Seuraavana vuonna hänet kuitenkin kutsuttiin valtiovarainministeriksi Camille Chautempsin hallitukseen ja huhtikuussa 1938 ulkoministeriksi Édouard Daladierin hallitukseen. Bonnet tuki Münchenin sopimusta ja ajoi myönnytyslinjaa Saksan suuntaan aina maailmansodan puhkeamiseen asti. Sodan sytyttyä syyskuussa 1939 hänet siirrettiin oikeusministeriksi, missä tehtävässä hän toimi Daladierin hallituksen kaatumiseen maaliskuussa 1940 saakka.
Bonnet kannatti kesällä 1940 Ranskan antautumista ja tuki Vichyn hallitusta, joka nimitti hänet kansallisen neuvoston jäseneksi vuosiksi 1941–1942. Hän kuitenkin kieltäytyi vastaanottamasta muita virkoja ja lähti Ranskasta ennen liittoutuneiden Normandian maihinnousua. Sodan jälkeen Bonnet’ta vastaan aiottiin nostaa syyte yhteistyöstä vihollisen kanssa, mutta prosessi keskeytettiin. Hänet erotettiin Radikaalisosialistisesta puolueesta vuonna 1944, hyväksyttiin uudelleen jäseneksi 1952 ja erotettiin toistamiseen 1955, koska hän asettui vastustamaan Pierre Mendès-Francea. Bonnet kuitenkin onnistui palaamaan politiikkaan ja toimi uudelleen edustajainkamarin jäsenenä 1956–1968.
Aiheesta muualla

Kuvia tai muita tiedostoja aiheesta Georges Bonnet Wikimedia Commonsissa
Georges Etienne Bonnet (ranskaksi) Assemblée nationale
Greg Parks

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Hopeaa | Lillehammer 1994 |  |  |
Gregory Roy ”Greg” Parks (25. maaliskuuta 1967 Edmonton, Alberta, Kanada – 16. kesäkuuta 2015 Edmonton) oli kanadalainen jääkiekkoilija ja olympiamitalisti.
Parks saavutti Kanadan maajoukkueessa olympiahopeaa Lillehammerissa 1994. Hän pelasi useissa eurooppalaisissa seurajoukkueissa, muun muassa hetken suomalaisessa Oulun Kärpissä.
Parks kuoli Edmontonissa vain 48-vuotiaana 16. kesäkuuta 2015.
Greg Rallo

| Greg Rallo |
| --- | --- |

Henkilötiedot
Syntynyt: 26. elokuuta 1981 (ikä 43) Gurnee, Illinois, USA
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  183 cm
Paino:  88 kg
Seura
Seura:  Texas Stars
Sarja:  AHL
Pelaajaura
Pääsarjaura:  2006–
Aik. seurat:  Florida Panthers
Greg Rallo (s. 26. elokuuta 1981) on yhdysvaltalainen jääkiekkoilija, joka pelaa AHL-joukkue Texas Starsissa.
Varaamaton Rallo pelasi kaksi kautta Texas Starsissa ennen kuin allekirjoitti yhdne vuoden NHL-sopimuksen Florida Panthersin kanssa 2. heinäkuuta 2011. Kaudella 2011-2012 hän teki NHL-debyyttinsä 30-vuotiaana Carolina Hurricanesia vastaan 18. joulukuuta 2011. Heinäkuussa 2012 hän teki vuoden jatkosopimuksen.
Kolmen Floridan organisaatiossa kiekkoillun kauden jälkeen Rallo palasi Texasiin vuoden mittaisella sopimuksella elokuussa 2014.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Greg Rallo
Goldberg

Goldberg voi tarkoittaa ainakin seuraavia:
Henkilöt

Adam Goldberg (s. 1970), yhdysvaltalainen näyttelijä, ohjaaja, tuottaja ja muusikko
Adele Goldberg (s. 1945), yhdysvaltalainen tietojenkäsittelytieteilijä
Arthur Goldberg, Art Rupe (1917–2022), yhdysvaltalainen musiikin taustavaikuttaja
Arthur Goldberg (1908–1990), yhdysvaltalainen demokraattipoliitikko, Yhdysvaltain työministeri 1961–1962, Yhdysvaltain korkeimman oikeuden tuomari 1962–1965 ja Yhdysvaltain Yhdistyneiden kansakuntien suurlähettiläs 1965–1968
Bill Goldberg (s. 1966), yhdysvaltalainen showpainija
Drew Goldberg, Drew Binsky (s. 1991), yhdysvaltalainen internet-persoona ja YouTube-videoiden tekijä
Evan Goldberg (s. 1982), kanadalainen elokuvantekijä
Herschel Goldberg, Harry Grey (1901–1980), yhdysvaltalainen kirjailija
Jared Goldberg (s. 1991), yhdysvaltalainen alppihiihtäjä
Johann Gottlieb Goldberg (1727–1756), saksalainen cembalisti ja säveltäjä
Kaarina Goldberg (s. 1956), suomalainen kirjailija
Leah Goldberg (1911–1970), israelilainen runoilija
Natalie Goldberg (s. 1948), yhdysvaltalainen kirjailija ja puhuja
Rube Goldberg (1883–1970), yhdysvaltalainen sarjakuva- ja pilapiirtäjä
Sarah Danielle Goldberg, Madison (1974–2014), yhdysvaltalainen näyttelijä
Stanislav Goldberg (s. 1992), virolainen jalkapalloilija
Szymon Goldberg (1909–1993), puolalais-yhdysvaltalainen viulisti ja kapellimestari
Werner Goldberg (1919–2004), Wehrmachtin värväysjulisteissa esiintynyt saksalainen sotilas
Whoopi Goldberg (s. 1955), yhdysvaltalainen koomikko ja näyttelijä
Muut merkitykset

Goldbergit, yhdysvaltalainen televisiosarja
Goldbergin kone, viihdykkeeksi luotu laitteisto
Goldberg-muunnelmat, Johann Sebastian Bachin teos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Goldberg”, voi hakea sivunnimihaulla, laajalla sivunnimihaulla tai tekstihaulla.
Gneisenau

Gneisenau voi tarkoittaa ainakin seuraavia:
Henkilöitä:
August Wilhelm Anton von Gneisenau (1760–1831), preussilainen sotamarsalkka
Saksan laivaston aluksia:
SMS Gneisenau, Bismarck-luokan panssarikorvetti
SMS Gneisenau, taisteluristeilijä
Gneisenau, taisteluristeilijä
Gneisenau, Saksan liittotasavallan laivaston koululaiva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gneisenau”, voi hakea sivunnimihaulla, laajalla sivunnimihaulla tai tekstihaulla.
Ghosts of the Abyss – Titanicin salaisuudet

| Ghosts of the Abyss – Titanicin salaisuudet> Ghosts of the Abyss |
| --- | --- |

Ohjaaja:  James Cameron
Käsikirjoittaja:  James Cameron
Tuottaja:   John Bruno  James Cameron  Chuck Comisky  Janace Tashjian  Andrew Wight 
Säveltäjä:   Joel McNeely  Lisa Torban 
Kuvaaja:   Vince Pace  D. J. Roller  David Cook 
Leikkaaja:   Ed W. Marsh  Sven Pape  John Refoua 
Pääosat:   James Cameron  Bill Paxton 
Valmistustiedot
Valmistusmaa:  Yhdysvallat
Tuotantoyhtiö:   Earthship Productions  Walden Media  Walt Disney Pictures 
Levittäjä:  Walt Disney Studios Motion Pictures Netflix
Ensi-ilta:  2003
Kesto:  59 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Ghosts of the Abyss – Titanicin salaisuudet on vuonna 2003 julkaistu dokumenttielokuva, joka keskittyy pääosin RMS Titanicin hylyn tutkimukseen, historiaan ja tulevaisuuteen. Dokumentissa James Cameron matkustaa Titanicin hylyn luo ystävänsä Bill Paxtonin ja tämän tutkimusryhmän kanssa. Yhdessä he tutkivat Titanicin hylkyä robottikameroilla ja näyttävät katsojille ennennäkemättömiä kuvia hylyn sisältä. Samalla he kertovat Titanicin historiasta ja onnettomuuden syistä. Dokumentti on kuvattu 3D-tekniikalla.
James Cameron oli Titanicista niin kiinnostunut, että hän halusi sukeltaa Titanicin hylyn luo 3,8 kilometrin syvyyteen katsomaan sitä, mikä on puhututtanut ihmisiä yli 100 vuotta. Dokumentissa tutkijat miettivät ja pohtivat samoja asioita mitä useimmat meistä eli ”Mitä itse olisin tehnyt tuona yönä?”. Dokumentissa pääsee eläytymään Titanicin kauniiseen, mutta koskettavaan historiaan.
Aiheesta muualla

Ghosts of the Abyss – Titanicin salaisuudet Internet Movie Databasessa (englanniksi)
Ganslern

| Ganslern |
| --- | --- |
 Ganslern Hahnenkammin pujottelussa 2010.
Paikkakunta::  Kitzbühel, Itävalta
Talviurheilukeskus:: Skigebiet Kitzbühel
Vuori:: Hahnenkamm
Rinneluokitus:: Musta
Yläasema:: 1 004 m
Ala-asema:: 780 m
Korkeusero:: 224 m
Maksimijyrkkyys:: 70 %
Hissi
Hissi:: Ganslern
Tyyppi:: 4-hengen tuolihissi
Kapasiteetti:: 1 425 henkilöä/h
Ala-asema:: 780 m
Yläasema:: 1 004 m
Miehet
Pujottelu
Lähtö:: 1 004 m
Maali:: 811 m
Korkeusero:: 193 m
Pituus:: 590 m
Maksimijyrkkyys:: 70 %
Minimijyrkkyys:: 20 %
Keskijyrkkyys:: 32,7 %
1. MC-kilpailu:: 22.1.1967
Vorderganslern
Paikkakunta::  Kitzbühel, Itävalta
Talviurheilukeskus:: Skigebiet Kitzbühel
Vuori:: Hahnenkamm
Rinneluokitus:: Musta
Yläasema:: 1 004 m
Ala-asema:: 780 m
Korkeusero:: 224 m
Hissi:: Ganslern
Miehet
Pujottelu
Lähtö:: 991 m
Maali:: 794 m
Korkeusero:: 197 m
1. MC-kilpailu:: 25.1.1998
Ganslern, tai pidemmin Ganslernhang, on laskettelurinne Kitzbühelissä Itävallassa, jossa lasketaan Hahnenkammin alppihiihtokilpailujen pujottelu.
Ganslern-rinteessä on paljon jyrkkyysvaihteluita, kumpuja ja se on kalteva, minkä vuoksi se kuuluu maailmancupin haastavimpiin pujottelurinteisiin. Se sijaitsee syöksylaskurinne Streifin vieressä, mutta sillä on oma maalialue. Nimi Ganslern tulee vieressä virtaavasta Gänsbach-joesta. Kilpailujen ulkopuolella Ganslern on kaikkien laskettelijoiden vapaasti käytettävissä.
Historia

Hahnenkammin pujottelu laskettiin ensimmäisen kerran vuonna 1937 Ganslern-rinteessä. Jo ennen maailmancupin perustamista vuonna 1967, se kuului kiinteästi FIS:n kilpailukalenteriin. Vuosina 1938, 1964, 1988, 1993 ja 2021 pujottelu on täytynyt perua.
Hahnenkammin pujottelu on laskettu vuosina 1954 ja 1998 lumenpuutteen takia ja vuosina 2007 ja 2008 suuremman yleisökapasiteetin vuoksi Vorderganslern-rinteellä: normaalin lähtöpaikan jälkeen rinne menee niinkutsutun Vorderganslernin (Ganslernin editse) kautta syöksylaskun maalisuoralle ja päättyy syöksylaskun maalialueelle.
Eniten voittoja Ganslern-rinteessä on ruotsalaisella Ingemar Stenmarkilla, viisi kappaletta.
Reitti

Ganslernin yläasema sijaitsee 1 004 metriä merenpinnan yläpuolella Ganslern-tuolihissin yläaseman vieressä.
Gansler alkaa Goasweg / Hinterganslern -jyrkänteellä, jonka lopussa on haastava oikealle kääntyvä mutka. Sen jälkeen tulee rinteen jyrkin kohta Steilhang 70 % jyrkkyydellä. Steilhangin jälkeen tulee Höhenweg, joka on voimakkaasti kumpuileva osuus, suurimmasta kummusta laskija lentää jopa ilmaan. Sitten tulee Doppelwelle, jossa rinteen jyrkkyysvaihtelut ovat suuria.
Doppelwellen jälkeen tulee voimakkaasti vasemmlle kalteva Querfahrt Hohenegg -osuus. Sen jälkeen on vasemmalle kääntyvä Stadl‐Kurve, jossa laskijoiden täytyy säilyttää nopeutensa rinteen viimeisimmälle Talei-osuudelle, jonka alussa on pieni jyrkänne ja sen jälkeen rinne loivenee huomattavasti.
Hahnenkammin pujottelu päättyy 811 metriä merenpinnan yläpuolella Rasmusleiten-alueelle lähelle Kitzbühelin keskustaa.
Fight Club Finland

| --- | --- |

Tietoja:
Lyhenne:: FCF
Perustettu:: 2006
Toimitusjohtaja:: -
Hallitseva mestari:: Jake Luupää
Edeltäjä:: Pro Wrestling Finlandia
Kotisivu:: http://www.wrestling.fi
FCF Wrestling (aiemmin Fight Club Finland) on suomalainen showpainiorganisaatio, joka perustettiin vuonna 2006 Pro Wrestling Finlandian lopetettua.
Ensimmäinen tapahtuma Winter War järjestettiin Tikkurilassa joulukuussa 2006. Maaliskuussa 2007 järjestettiin paini-ilta Tallinnassa. Tallinn Takedown oli ensimmäinen showpainitapahtuma Virossa. FCF:llä oli myös oma tv-ohjelma, Smash-TV, jota esitettiin Diggari-kanavalla. Sittemmin ohjelman tuotanto lopetettiin, mutta Diggari -kanava esittää Smash-TV-ohjelmaa yhä uusintoina. (14. helmikuuta 2009 järjestetty St. Valentine's Day Bash -tapahtuma lähetettiin suorana lähetyksenä internetissä yhteistyössä Floobs-palveluntarjoajan kanssa. Smash-TV:n uusinnat loppuivat 20. joulukuuta 2009 ja Diggari-kanava lopetti lähetyksensä 31. joulukuuta 2009.
Vuodesta 2015 FCF Wrestlingin taustalla on toiminut Suomen showpainiliitto ry. FCF Wrestling on sittemmin vahvasti asettautunut tasa-arvoa ja feminismiä edistäväksi brändiksi ja promootion sloganina toimiikin nyt "Showpaini kuuluu kaikille".
Tapahtumat > 2006

| Tapahtuma | Päivämäärä | Paikkakunta | Tapahtumapaikka | Pääottelu |
| --- | --- | --- | --- | --- |
| Winter War 2006 | 2. joulukuuta 2006 | Vantaa | Tikkurilan urheilutalo | EuroStars European Heavyweight Championship Match: Bernard VanDamme vs. StarBuck |
Tapahtumat > 2007

| Tapahtuma | Päivämäärä | Paikkakunta | Tapahtumapaikka | Pääottelu |
| --- | --- | --- | --- | --- |
| Hellsinki Heatwave | 10. helmikuuta 2007 | Helsinki | Töölön kisahalli | EuroStars European Heavyweight Championship Match: StarBuck vs. Michael Kovac |
| Tallinn Takedown | 9.-11. maaliskuuta 2007 | Tallinna  | Elumoto 2007 -messut |  |
| Punishment in Porvoo | 16. toukokuuta 2007 | Porvoo | Ravintola Seireeni | FCF Mestaruusottelu - Last Man Standing: Stark Adder vs. Valentine  |
| Scandinavian Stampede | 26. toukokuuta 2007 | Vantaa | Tikkurilan urheilutalo | FCF Mestaruusottelu: Stark Adder vs. Erik Isaksen |
| Parkano Heatwave | 26. elokuuta 2007 | Parkano | Urheilutalo | EWA World Heavyweight Championship Match: Chris Raaber vs. StarBuck |
| Syyskuun Selkäsauna | 1. syyskuuta 2007 | Vantaa | Tikkurilan urheilutalo | FCF Mestaruusottelu - 3-Way: Erik Isaksen vs. Stark Adder vs. Valentine  |
| Mäntsälä Smash | 27. lokakuuta 2007 | Mäntsälä | Monitoimitalo | FCF Mestaruusottelu: Valentine vs. StarBuck |
| Winter War 2007 | 15. joulukuuta 2007 | Helsinki | Töölön kisahalli | FCF Mestaruusottelu: Valentine vs. StarBuck |
Tapahtumat > 2008

| Tapahtuma | Päivämäärä | Paikkakunta | Tapahtumapaikka | Pääottelu |
| --- | --- | --- | --- | --- |
| Saturday Nite Rock Fight | 9. helmikuuta 2008 | Helsinki | Nosturi | FCF Mestaruusottelu: StarBuck vs. Valentine vs. Pasi Suominen |
| Rumble City Pori | 26. huhtikuuta 2008 | Pori | PSYL Sali | FCF Mestaruusottelu - 2 Out Of 3 Falls: StarBuck vs. Pasi Suominen |
| Miljoona Wrestling | 14. kesäkuuta 2008 | Tuuri | Kyläkauppa | Tag Team Match: Beauty And Beast vs. Superman Express |
| The Northern Invasion | 25.-26. heinäkuuta 2008 | Tornio |  | (1. päivä) FCF Mestaruusottelu: StarBuck vs. Pasi Suominen |
| Slam-o-Rama in Hellcity | 16. lokakuuta 2008 | Helsinki | Kulttuuriareena Gloria | FCF Mestaruusottelu - No Rules: StarBuck vs. Steve Corino |
| Winter War 2008 | 5. joulukuuta 2008 | Turku | Caribia Areena | FCF Mestaruusottelu - 3-Way: Valentine vs. StarBuck vs. Stark Adder |